cyanic-selkie/wikianc huggingface dataset:
Martín Sarmiento
Traxectoria
Con catro meses trasládase coa súa familia a Pontevedra, onde pasou a súa infancia e parte da mocidade. O 3 de maio de 1710, con 15 anos de idade, marchou a Madrid para ingresar na orde de San Bieito, ingreso que tivo lugar o 20 de maio do mesmo ano.
As súas ideas
Ramón Mariño Paz recolle as teses sobre a obra de temática galega do padre Sarmiento. Na súa opinión xiran en torno a: miniatura|Placa na rúa Martín Sarmiento de Pontevedra.
Aaron Rodgers
Universidade
Finalmente, foi recrutado para xogar na Universidade de Butte, cuxa facultade estaba a uns 25 km da súa cidade natal. Na súa primeira temporada conseguiu 26 touchdowns, liderando a Butte a un rexistro de 10 vitorias por tan só unha derrota no campionato da Conferencia NorCal. A súa actuación chamaron a atención do adestrador dos California Golden Bears Jeff Tedford, o cal estaba realmente a observar ao tight end de Butte Garrett Cross. Sorprendido de que non fose recrutado antes, ofreceulle xogar na Universidade de California, Berkeley. Debido ao bo historial académico de Rodgers no instituto, puido ser transferido de universidade despois dun ano en lugar dos habituais dous.
Voo 191 de American Airlines
Avión e tripulación
O avión involucrado era un McDonnell Douglas DC-10-10 con rexistro N110AA. Fora entregado o 25 de febreiro de 1972 e no momento do accidente levaba voadas pouco menos de 20 000 horas en sete anos. O aparello estaba equipado con tres motores General Electric CF6-6D. Unha revisión dos rexistros de voo e mantemento do avión non amosou ningún problema mecánico no día 11 de maio. O día do accidente, violando os procedementos estándar, os rexistros non se sacaron do avión e quedaron destruídos no accidente.
Accidente
O avión subiu a uns 325 pés (99 m) sobre o nivel do chan mentres deixaba un rastro branco de combustible e fluído hidráulico da á dereita. O primeiro oficial seguira os procedementos e levantou o nariz ata os 14º, o que fixo reducir a velocidade do aire dende os 165 nós (306 km/h) ata a velocidade de seguridade na engalaxe (V2) de 153 nós (283 km/h), a velocidade á que o avión podería subir con seguridade despois de sufrir un fallo de motor. Porén, a separación do motor cortara as liñas de fluído hidráulico que controlaban os slats do bordo de ataque da á esquerda e que os bloqueou, causando que os slats exteriores (inmediatamente á esquerda do motor 1) se retraísen pola carga de aire. A retracción dos slats aumentou a velocidade de perda da á esquerda ata uns 159 nós (294 km/h), 6 nós (11 km/h) máis que a velocidade de seguridade V2. Como resultado a á esquerda entrou nunha perda aerodinámica total. A 325 pés (99 m) sobre o nivel do chan, a subida asimétrica resultante fixo que o avión comezase a xirar rapidamente cara a esquerda e que entrase nunha caída pronunciada da que no podería recuperarse, a pesar das accións opostas sobre os controis que estaba realizando o primeiro oficial. O avión continuou xirando ata que estivo parcialmente invertido cun ángulo de 112º, coa á dereita sobre a esquerda. De seguido o avión esnafrouse nun campo a uns 4 600 pés (1 400 m) do final da pista. Grandes seccións do avión foron lanzadas pola forza do impacto a un aparcadoiro de camións adxacente, destrozando cinco destes vehículos e varios coches. O DC-10 tamén chocou contra un vello hangar situado no límite do aeroporto na antiga localización do aeroporto de Ravenswood, que era usado para almacenamento. O combustible incendiouse creando unha enorme bola de lume case inmediatamente. O avión estaba case completamente esnaquizado, non quedando pezas significativas da fuselaxe. Os únicos compoñentes dun tamaño considerable que quedaron foron o tren de aterraxe, os tres motores e a sección de cola.
Ademais das 271 persoas a bordo do avión, dous empregados dun taller de reparacións próximo tamén morreron e dous máis quedaron gravemente feridos por queimaduras. Con 273 vítimas, foi o peor accidente da historia da aviación estadounidense. Das vítimas, só unha ducia se atoparon intactas. Ademais, tres residentes locais foron feridos polos restos do avión que caeron. O lugar do impacto foi nun campo ao noroeste da intersección da avenida Touhy (Illinois Route 72) e a estrada Mount Prospect, no límite dos suburbios de Des Plaines e Mount Prospect.
Separación do motor
O exame do historial de mantemento do avión revelou que oito semanas antes do accidente o aparello fora sometido a unha revisión rutineira, durante a cal o motor e o soporte foron retirados da á para a súa inspección e mantemento. O procedemento de retirada recomendado por McDonnell-Douglas requiría que o motor fose separado do soporte antes de retirar o propio soporte da á. Porén, American Airlines, así como Continental Airlines e United Airlines, desenvolveran un procedemento distinto que aforraba unhas 200 horas de traballo por avión e "o que é máis importante dende o punto de vista da seguridade, reducía o número de desconexións (de sistemas como o hidráulico, das liñas de combustible, sistema eléctrico e cableado) de 72 a 27". Este novo procedemento implicaba a retirada do motor e do soporte como unha única unidade, en vez de como compoñentes individuais. O método de United Airline implicaba o uso dun guindastre-ponte para soportar o conxunto do motor e o soporte durante a súa retirada e instalación. O método elixido por American e Continental era colocar a estrutura sobre unha gran carretilla elevadora.
El Porvenir de Monforte
El Porvenir de Monforte foi un semanario editado en Monforte de Lemos en 1900.
Lingua tigré
O tigré (ትግራይት tigrayit, tamén coñecida como xasa no Sudán) é unha lingua afroasiática pertencente á póla semítica da familia. É falada pola etnia tigré do Corno de África. Pertence ás linguas etiópicas setentrionais, e xunto co tigriña é unha das linguas vivas máis achegadas á lingua ge'ez, que aínda é empregada como lingua litúrxica pola Igrexa etíope tewahedo e a Igrexa eritrea tewahedo. No ano 1997, o tigré era falado por 800 000 membros do pobo tigré en Eritrea. Os tigré habitan principalmente no oeste de Eritrea, malia que tamén residen nas terras altas do norte do país e nas rexións adxacentes do Sudán.
Enrique Marco Nadal
Traxectoria
Obreiro ferroviario e militante libertario desde a súa mocidade. Despois de saír de España exiliado combateu nas filas aliadas na segunda guerra mundial. Tras o seu regreso clandestino á península, loitou contra a ditadura de Franco e foi Secretario Xeral da CNT na clandestinidade desde maio de 1946 até abril de 1947.
Ailuropinae
Comportamento
Son marsupiais arborícolas difundidos nas selvas pluviais tropicais até os 400 m sobre o nivel do mar. A súa cola prénsil e os dous dedos opoñíbeis das súas extremidades anteriores sonlles particularmente útiles para o seu estilo de vida. Desprázanse con movementos lentos e elegantes. O baixo valor nutritiovo do seu alimento principal, as follas, conduciu aos cuscús ursinos (así como a outros animais folívoros como os preguiceiros e o coala) a unha forma de vida baseada no aforro enerxético. Pasan a maior parte do día durmindo, descansando ou alimentándose. Non teñen un ciclo día-noite moi pronunciado, e as fases de actividade non dependen da hora do día. A diferenza doutros marsupiais arborícolas non son solitarios, senón que viven reunidos en parellas o en pequenos grupos de 3 a 4 individuos.
Xénero
O xénero foi coñecido tamén polos dous sinónimos seguintes:
Baxar Uarda
Baxar Mati Uarda (en بشار متي وردة‎‎), nado o 15 de xuño de 1969 en Bagdad (Iraq), é un eclesiástico católico caldeo, arcebispo de Arbil dende o 24 de maio de 2010.
Traxectoria
Dende 2007 até 2013 foi administrador apostólico da eparquia de Zākhō.
Gran Premio de Detroit
O Gran Premio de Detroit foi unha carreira de Fórmula Un disputada no Circuíto urbano de Detroit en Detroit (Míchigan, Estados Unidos de América) desde ata.
En 1982, os EUA converteuse no primeiro país que acolleu tres Grandes Premios do Campionato do Mundo nunha tempada. Ademais das carreiras de Long Beach e Las Vegas, a nova carreira levouse a cabo en Detroit noutro circuíto urbano que abarcaba o Renaissance Center. O circuíto orixinal tiña dezasete curvas en 4.023 km, incluíndo dúas pinzas moi difíciles e un túnel á beira do río, e resultou ser aínda máis lento que Mónaco. O trazado era duro, esixente e ata incluía un paso a nivel de ferrocarril. En 1986, Ayrton Senna sobrepúxose a unha picada para gañar a súa primeira de cinco carreiras nos Estados Unidos en seis anos.
Pleuronectiformes
Hábitat e distribución
miniatura|200px|[[Curuxo camuflado na area.]] Os pleuronectiformes están presentes en todas as latitudes do mundo, e viven sempre sobre fondos areosos ou de limo. Pasan case todo o tempo semisoterrados no fondo, ao axexo das súas presas, realizando cada pouco pequenos desprazamentos. Os ollos poden sobresaír sobre a superficie da pel, o que lles permite ver cando están baixo a area.
HC Borbolla
Na OK Liga Feminina
A pesar do descenso deportivo, a falta de equipos para disputar a OK Liga Feminina devolveulle a posibilidade de competir na máxima categoría por segundo ano consecutivo. O Borbolla conseguiu ingresar os 3 250 euros necesarios para formalizar a inscrición antes da data límite, o 31 de xullo de 2013. Para afrontar a súa segunda tempada na elite o Borbolla reforzouse coa fichaxe de Celsa López (Traviesas), Aida Gutiérrez e Alejandra Huertas (ambas do HC Liceo). O equipo feminino comezou a tempada o 26 de outubro na súa cancha fronte ao Palau de Plegamans, e ao día seguinte disputou o seu segundo partido fronte ao Girona. Con todo, o equipo non puido superar os resultados da tempada anterior e finalizou a liga na penúltima posición con tan só dúas vitorias en 26 encontros, marcando 23 goles e encaixando 152. Deste xeito o equipo puña punto e final á súa participación na máxima categoría feminina, na que primeiro estivo dirixido por Carlos Parga e logo por Santi Martínez, e no que xogaron Julia Cabanas, Miriam de la Fuente, Lucía Tomé, Ivonne Copoví, Elena Pérez, Nahir Roig, Evelyn Montes de Oca, Nuria Regueira, Ana Pérez e Ana Yáñez, e posteriormente Lucía e Lara Yáñez, e Alejandra Huertas.
Canteira
O maior éxito da canteira do club herculino chegou na tempada 2009-10, cando o seu equipo júnior finalizou o Campionato de España na quinta posición.
Renacemento, Reforma e Contrarreforma.
O Humanismo.
As universidades tamén foron importantes na formación e transmisión dos novos coñecementos, Boloña, Padua, Lovaina, Florencia e Alcalá de Henares son algúns exemplos de universidades.
A reforma relixiosa.
Isto deu lugar ao Luteranismo ou protestantismo, as súas características son:
Barnaul
Barnaul é unha das cidades máis antigas de Siberia. Fundouse en 1739, en 1771 conseguiu a categoría de cidade, e a comezos do século XX medrou ata converterse no maior centro comercial e cultural da rexión, especialmente logo da construción do ferrocaril Turkestán-Siberia
Dihidroxiacetona fosfato
Síntese de lípidos
O encima que actúa é a glicerol 3-fosfato deshidroxenase, que require NAD+/NADH como cofactor. De modo inverso, a deshidroxenación do L-glicerol-3-fosfato, procedente do glicerol dos triglicéridos, pode orixinar dihidroxiacetona fosfato, que entra na glicólise.
Ronaldo
Un lustro de neroazzurro: empeza o calvario
Asinou un contrato co Inter de Milán realizando un ano tan sobresaliente como o anterior, recibindo alí os galardóns pola súa actuación anterior en Barcelona.
Quedou subcampión de novo no Calcio, nunha liga moi dura na que é elixido o mellor xogador. A Juventus alzouse co título tras actuacións dubidosas dos árbitros en moitos dos seus encontros. E o alemán Oliver Bierhoff arrebátalle o título de máximo goleador na última xornada na que marca 4 goles cos que adianta ó astro brasileiro. Pero este mesmo ano o Inter álzase coa Copa da UEFA. Ronaldo é elixido o mellor xogador e realiza varias actuacións estelares.
En abril de 2000, Ronaldo saía dunha lesión que o mantivo sen xogar durante varios meses, na final de copa fronte ó Lazio. Ós poucos minutos de saír, ó facer un caneo, o seu xeonllo falla, e enfróntase á lesión máis dura da súa vida. Tras isto, a volta de Ronaldo algún día ós terreos de xogo ponse en dúbida. É operado en París do tendón rotuliano. Ronaldo loita duramente durante 20 meses para volve a xogar ó fútbol. A finais do ano 2001, reapareceu no Calcio e marcou.
Allí abajo
Sinopse
A serie xira en torno a Iñaki, un vasco de trinta anos que nunca saíu de Euskadi. Vive coa súa nai, Maritxu, a clásica matriarca vasca, absorbente e dominante, que ve a Iñaki como un neno eterno incapaz de funcionar pola súa conta na vida. O único intercambio afectivo que mantén Iñaki é cos seus amigos de toda a vida. No bar que rexenta Iñaki, herdado do seu defunto pai, traballa Nekane, unha camareira que está tolamente namorada del, pero que nunca llo dixo.
Gran Premio do Canadá de 1999
Carreira
Os pilotos dianteiros saíron da liña de saída de forma limpa, e Michael Schumacher mantivo o primeiro posto logo de comezar na pole por primeira vez en 1999. Jarno Trulli, que partía do noveno posto, saíu do circuíto intentando pasar Heinz-Harald Frentzen polo interior na primeira volta. Trulli trompeou na primeira curva, leándose por diante a Jean Alesi e Rubens Barrichello. Trulli e Alesi retiráronse e se despregou o coche de seguridade. Alexander Wurz tamén se retirou con problemas de transmisión.
Anaheim
Historia
miniatura|esquerda|Anaheim en [[1879.]] Fundada por cincuenta familias alemás provenientes de Franconia en 1857, dirixidas por George Hansen, e situada nunha extensión de 1,165 acres, Anaheim, cuxo nome provén do próximo río Santa Ana e do vocábulo alemán, heim que significa "fogar", desenvolveuse até ser agora un centro industrial de produtos electrónicos, partes de aeronaves e froitas enlatadas. Os seus primeiros residentes, vía votación colectiva, optaron por chamala "Annaheim", (que en alemán significa "a casa de Ana"), nome que cambiaría eventualmente co paso do tempo a "Anaheim". Para as colonias veciñas, cuxos residentes falaban español, Anaheim foi considerada como "Campo Alemán".
Premio Merlín
miniatura|300px|Os galardoados da edición dos premios Xerais de 2017 ([[Santiago Lopo, María Canosa e Manuel Lourenzo González) xunto a membros do xurado e o equipo editorial de Edicións Xerais de Galicia.]] miniatura|300px|Foto conmemorativa da XXVª edición do Premio Merlín. [[Illa de San Simón, 12 de xuño de 2010. Algúns dos autores e autoras que obtiveron o Premio Merlín. Atrás, de esquerda a dereita: Jacobo Fernández Serrano (Mil cousas poden pasar, 2009), Helena Pérez (secretaria do xurado), Gloria Sánchez (Fafarraios, 1990), An Alfaya (¡Sireno, Sireno!, 1997), Marilar Aleixandre (A expedición do Pacífico, 1994), Antonio García Teijeiro (Na fogueira dos versos, 1996), Mar Guerra (Xenaro e o misterio da mochila verde, 2008), Fina Casalderrey (Dúas báboas por Máquina, 1991), Ramón Caride (Perigo vexetal, 1995). Sentados, de esquerda a dereita: Carlos López Gómez (Minimaladas, 2007), Palmira González Boullosa (A princesa Lúa e o enigma de Kián, 1987), Agustín Fernández Paz (As flores radioactivas, 1989) e Teresa González Costa (A filla do ladrón de bicicletas, 2010)]] O Premio Merlín é un premio que concede Edicións Xerais de Galicia desde 1986, entregándose de maneira conxunta co Premio Xerais de novela. Ata o ano 2005 denominábase Premio Merlín de literatura infantil e xuvenil, pero desde 2006 quedou reservado para a literatura infantil coñecéndose como Premio Merlín de literatura infantil, mentres que para a literatura xuvenil quedou instaurado o Premio Fundación Caixa Galicia de literatura xuvenil, que posteriormente tamén mudou de denominación.
Gran Concepción
miniatura|O mapa da conurbación coas comunas. O Gran Concepción (antes chamábase en castelán Intercomuna Concepción-Talcahuano), é a segunda aglomeración urbana máis poboada en Chile e atópase na zona centro sur do mesmo país, composta polas súas 10 comunas: Concepción, Coronel, Chiguayante, Hualpén, Hualqui, Lota, Penco, San Pedro de la Paz, Talcahuano e Tomé,. todas elas situadas na provincia de Concepción, Rexión de Biobío, sendo en ocasións ademais considerada a comuna de Santa Juana.
Alitalia
Actual
En novembro de 2020 a frota de Alitalia estaba formada polos seguintes avións:
Ramón de Carranza
Primeiros anos
Naceu en Ferrol o 16 de abril de 1863 no seo dunha familia militar.
Recoñecementos
A cidade de Cádiz dedicoulle a avenida principal da extensión da cidade nos 80, aínda que en 2017 retiróuselle a dedicatoria pola súa participación no golpe e posterior represión franquista.
Leptis Magna
Historia como cidade
Leptis estendeuse neste período. Durante a crise do século III, cando o comercio diminuíu precipitadamente, a importancia de Leptis Magna tamén caeu en declive, e para mediados do século IV, gran parte da cidade fora abandonada. Amiano Marcelino relata que a crise viuse agravada por un gobernador romano corrupto chamado Romanus que durante unha guerra tribal, esixía subornos para protexer a cidade. A cidade en ruínas non os podía pagar e queixouse ao emperador Valeriano. Romanus entón subornou a persoas na corte e fixo arranxos para que os enviados de Leptan fosen castigados "por traer acusacións falsas". Gozou dun renacemento de menor importancia no reinado do emperador Teodosio I.
Pessach
Datación e duración
O pan sen fermentar, ou "matza", é un dos símbolos principais desta festa. Está prohibido comer alimentos derivados dos cereais durante estas datas. En Israel, a Pascua dura sete días, e o primeiro e o último son festivos oficiais, os outros días coñécense como Chol HaMoed, nas comunidades ortodoxas e conservadoras, non se traballa neses días. Historicamente nas comunidades xudías da diáspora a Pascua duraba oito días e en moitas aínda perdura ese costume.
Fritz Haber
Investigacións científicas
A pesar das súas contribucións durante a gran guerra, os nazis obrigáronlle a emigrar de Alemaña en 1933 por mor do seu orixe xudeu. Emigrou a Inglaterra, establecéndose uns cantos meses en Cambridge, e considerou a posibilidade de establecerse no Mandato británico de Palestina, pero finalmente morreu convalecente nun hotel de Basilea o 29 de xuño de 1934.
Logo da morte
A súa segunda muller, Charlotte, cos seus dous fillos instaláronse a Inglaterra, mentres o seu fillo Hermann, nado do seu primeiro matrimonio, emigrou aos Estados Unidos durante a segunda guerra mundial.
962
Mortes
Historia ano a ano
Aeroporto de St. Louis Lambert
O aeroporto internacional de St. Louis Lambert é un aeroporto estadounidense que serve a área metropolitana de St. Louis, Missouri. Está situado a 23 quilómetros ao noroeste do centro da cidade. Comunmente chamado aeródromo Lambert, é o máis grande e concorrido de Missouri, cunhas 270 saídas diarias a uns 80 destinos. No ano 2017 14,7 millóns de pasaxeiros viaxaron a través do aeroporto. O aeroporto serve como centro de conexións para Air Choice One e Cape Air, e tamén é unha cidade focal para Southwest Airlines.
Ian Ashley
Ashley é actualmente un dos moitos pilotos profesionais que levan pasaxeiros en 'coches deportivos' como parte da experiencia de Silverstone, onde se pode sentar no asento do pasaxeiro dun Lotus, Aston Martin, Lamborgini ou Ferrari, que lle leva a través dalgúns das máis famosos curvas na historia da Fórmula Un a velocidades extremadamente altas.
Campionato Mundial de Motocrós 2019
O Campionato Mundial de Motocrós 2019 foi a 63ª edición do Campionato Mundial de Motocrós, que celebrou en 2019.
Vulgarismo
Os vulgarismos son desvíos da norma dunha lingua que se dan no plano oral. Están producidos por alteracións vocálicas; no galego estas son: a metátese, a metafonía, a harmonización, a labialización, a aférese e, en menor medida (que tamén se dan no plano escrito) a prótese, a paragoxe, a epéntese ("i" epentético) e a síncope.
Boeing 777
Versións de maior alcance
miniatura|esquerda|250px|Boeing 777-300ER de [[Singapore Airlines]] O 29 de febreiro de 2000 Boeing lanzou o seu programa de birreactores de seguinte xeración, baixo a denominación inicial de 777-X, e comezou a enviarlle ofertas ás distintas aeroliñas. O desenvolvemento destes novos modelos viuse freado pola recesión da industria do transporte aéreo a comezos da década dos anos 2000. O primeiro modelo en xurdir deste programa, o 777-300ER, tivo un pedido inicial de 10 unidades procedente de Air France. O 24 de febreiro de 2003 o modelo -300ER realizou o seu primeiro voo, recibindo a certificación por parte da FAA e da Axencia Europea de Seguridade Aérea (EASA, sucesora da JAA) o 16 de marzo de 2004. A primeira entrega para Air France tivo lugar o 29 de abril de 2004. O -300ER, que combinaba a capacidade engadida do -300 xunto ao alcance do -200ER, converteuse na variante do 777 máis vendida a finais dos anos 2000, supoñendo un beneficio para as aeroliñas á medida que estas foron substituíndo os seus avións de catro motores por bimotores de características semellantes que lles permitían manter uns custos operativos máis baixos.
Armazón e sistemas
A fuselaxe dos modelos 777 incorpora o uso de materiais compostos, que supoñen o 9% do seu peso estrutural. Os elementos feitos con materiais compostos inclúen o chan da cabina e o temón. O corte transversal da fuselaxe principal é circular, e diminúe cara atrás ata acadar unha forma cónica na cola cunha unidade auxiliar de potencia encarada a babor. Esta aeronave posúe tamén o tren de aterraxe e as rodas máis grandes de tódolos avións comerciais. Os seus bogies de seis rodas están deseñados para espallar a carga do avión sobre unha gran superficie sen precisar un tren adicional central. Isto axuda a reducir o peso e simplifica os sistemas hidráulicos e de freado da aeronave. Cada unha das seis rodas do tren de aterraxe principal dun 777-300ER pode soportar unha carga de 26 980 kg, máis que calquera outro avión de fuselaxe ancha coma por exemplo o 747-400. Os 777 posúen sistemas hidráulicos triplos redundantes, requirindo só un para a aterraxe. O seu deseño inclúe tamén unha turbina de aire de impacto de emerxencia na raíz das ás.
777-200LR
Desenvolvido xunto ó -300ER, o -200LR ten un peso máximo no engalaxe incrementado e pode levar tres tanques de combustible opcionais no compartimento traseiro de carga. Outras das súas características son as puntas de ás inclinadas, e un reforzo estrutural adicional. De igual forma que o -300ER e o 777F, o -200LR está equipado cunhas extensións nas ás de 3,90 m. O -200LR emprega motores turboventilador GE90-110B1 ou GE90-115B. O primeiro -200LR entregouse a Pakistan International Airlines o 25 de febreiro de 2006. A data de xullo de 2017, once clientes distintos realizaran pedidos de 59 exemplares de -200LR, sen pedidos pendentes. Nesa mesma data, as aeroliñas operaban 55 aeronaves desta variante. Delta Air Lines e Emirates son os principais operadores da variante LR, cada un deles con 10 avións. O seu competidor máis próximo por parte de Airbus é o A340-500HGW.
777-8 e 777-9
Os modelos 777-8 e 777-9 son dúas variantes incluídas no programa Boeing 777X, iniciado no ano 2013. Ámbolos dous modelos incorporan ás feitas cun novo polímero reforzado con fibra de carbono que inclúen puntas pregables, unha cabina máis ancha e confortable e outros sistemas mellorados. O 777-8X tería unha lonxitude semellante á do 777-300ER, con capacidade para uns 350 pasaxeiros nunha configuración de tres clases, e cun alcance de 17,200 km ou máis. Ocuparía o lugar do -200LR, sendo un competidor directo do Airbus A350-1000. O 777-9X sería unha variante máis alongada con capacidade para uns 407 pasaxeiros nunha configuración de tres clases e un alcance de máis de 15 200 km. A entrada en servizo para a primeira destas variantes, a 777-9, está programada para o ano 2020.
Produción e vendas
Coa gran cantidade de tempo requirida para introducir o 777X no mercado en mente, Boeing continuou desenvolvendo paquetes de melloras para mellorar a eficiencia no consumo de combustible e para reducir os prezos do produto existente. A data de febreiro de 2015 os pedidos pendentes de 777 non entregados eran de 278 unidades, o que representaba case tres anos de produción a un ritmo de 8,3 aeronaves por mes, obrigando a Boeing a ponderar unha data de introdución para o 777X entre o ano 2018 e o 2020. En xaneiro de 2015 United Airlines realizou un pedido de 10 Boeing 777-300ER, cun custo habitual duns 150 millóns de dólares por unidade, pagando uns 130 millóns de dólares por unidade, un desconto aplicado para cubrir o espazo da produción dos 777X. En xaneiro de 2016 Boeing confirmou que tiñan plans para reducir a taxa de produción da familia 777 dos 8,3 por mes ata os 7 por mes en 2017, para axudar a reducir o espazo na produción entre o 777 e o 777X creado por unha falta de novos pedidos. As estimacións da industria indican que no 2018 as probas de ensamblaxe das aeronaves 777-9 reducirán a produción ata unha taxa efectiva de 5,5 unidades por mes. Boeing confirmou a finais do ano 2016 que reduciría a súa produción de 777 ata as 5 unidades por mes en agosto de 2017.
Accidentes e incidentes
miniatura|Replicación nun laboratorio de [[cristais de xeo atoando o intercambiador de calor do fuel óleo nun motor Rolls-Royce Trent 800, do informe da AAIB sobre os incidentes do BA38 e do DL18. ]] A data de xaneiro de 2019, o 777 estivo involucrado nun total de vinte e oito accidentes e incidentes de aviación, incluíndo un total de seis perdas completas de fuselaxe, que resultaron nun total de 541 persoas falecidas. Tamén estivo involucrado en tres secuestros aéreos. A primeira vítima mortal a causa dun accidente relacionado cun 777 foi un traballador de aeroporto que faleceu o 5 de setembro do 2001 a causa dun incendio que tivo lugar mentres a aeronave estaba reabastecéndose de combustible no Aeroporto Internacional de Denver. A aeronave, operada por British Airways, sufriu danos por mor do incendio nos paneis inferiores das ás e na carcasa do motor, e foi posteriormente reparada e devolta ó servizo activo.
Lei de Sucesión na Xefatura do Estado
Referendo
O 6 de xullo de 1947 celebrouse un «referendo» sobre a Lei, no que segundo os resultados oficiais, votou o 89% do electorado, segundo o reconto o voto en favor do «si» foi do 93%, un 4,7% en favor do «non» e un 2,3% de votos en branco ou nulos.
A decisión definitiva
miniatura|dereita|160px|Escudo de Xoán Carlos de Borbón como Príncipe de España.
Celta de Vigo B
Club Turista
Os trofeos do Club Turista foron recuperados pola Asociación de Veciños de Lavadores en 2009.
Cabreiros, Xermade
Santa Mariña de Cabreiros é unha parroquia do concello lugués de Xermade na comarca da Terra Chá. No ano 2007 tiña 285 habitantes, deles 143 eran homes e 142 eran mulleres, o que supón unha diminución de 79 habitantes en relación ao ano 2000.
Comarca da Mariña Occidental
Demografía
No ano 2020 segundo o IGE tiña 25.537 habitantes. Dentro dos movementos naturais da poboación pódese destacar que no ano 2020 houbo 114 nacementos en contra de 362 óbitos, cun saldo vexetativo negativo de -248 persoas.
964
Mortes
Historia ano a ano
Roald Amundsen
Carreira ao Polo Sur
En febreiro, marzo e abril de 1911, os expedicionarios colocaron postos de subministracións nos paralelos 80°, 81° e 82° Sur en liña directa cara ao polo, unha práctica que lles permitiría probar as condicións do lugar así como o funcionamento dos equipos. Durante o inverno, os expedicionarios dedicáronse á realizar melloras significativas no equipo, en particular das zorras, cuxo peso conseguiu reducir signifativamente Olav Bjaaland. O 4 de febreiro de 1911, unha parte da expedición de Scott realizou unha visita amigable en barco ao Framheim. miniatura|upright|esquerda|Roald Amundsen e os seus compañeiros mirando a bandeira norueguesa cravada no Polo sur o 16 de decembro de 1911. Foto tomada por Olav Bjaaland.
Finalmente a expedición alcanzou o polo sur o 14 de decembro de 1911, 35 días antes que a expedición de Scott. Amundsen levantou o seu campamento en pleno polo sur, chamandoo Polheim, deixando montada unha tenda cunha mensaxe no seu interior, dando testimonio da súa viaxe por se o equipo non dese regresado a Framheim. O equipo chegaría ao campamento de partida o 25 de xaneiro de 1912, 99 días despois da partida e con só once cans.
Rumbo o paso do Nordés
A viaxe dirixíase cara ao nordés sobre o mar de Kara. Amundsen planeaba conxelar o Maud na capa de xeo polar e derivar cara ao Polo norte –como fixera Nansen co Fram– e así o fixo fronte ao cabo Cheliuskin. Pero, o xeo fíxose tan espeso que o barco non puido liberarse, a pesar de ser deseñado para tal viaxe en xeo pesado. En setembro de 1919, a tripulación conseguiu liberar o barco do xeo, pero este volveu conxelarse ao cabo de once días nalgún lugar entre as illas de Nova Siberia e a Illa Wrangel.
Durante este tempo, Amundsen sufriu a fractura dun brazo e foi atacado por osos polares. Como resultado, participou pouco nas tarefas ao aire libre, como os paseos en zorra e a caza. El, Hanssen e Wisting, xunto con outros dous homes, embarcáronse nunha expedición en zorra tirada por cans ata Nome, Alasca, a máis de 1.000 km de distancia. Pero descubriron que o xeo non estaba conxelado no estreito de Bering e non podían cruzalo. Enviaron un telegrama desde a cidade de Anadyr para sinalar a súa localización.
Legado
Na súa honra foron nomeados os seguintes accidentes xeográficos:
Traballo reprodutivo
Denomínase traballo reprodutivo para diferenciar do traballo produtivo dirixido a xerar bens e servizos. Fronte ao traballo produtivo, asalariado e recoñecido socialmente nas sociedades industrializadas, o traballo da reprodución non se recoñece nin económica nin socialmente. As mudanzas sociais no ámbito produtivo e reprodutivo obrigan a repensar a tradicional e desigual distribución de cargas entre mulleres e homes ben como o recoñecemento social e económico do traballo reprodutivo.
Rabia
Epidemioloxía
A posibilidade de contaxio pode darse antes de que o animal enfermo manifeste ningún síntoma (cans e gatos transmiten a rabia ata 10 días antes de mostrar sintomatoloxía) e, por suposto, durante todo o curso da enfermidade.
A Irmandade do Anel
Foi traducida ó galego por Moisés Barcia Rodríguez como parte da triloxía e publicada pola editorial Edicións Xerais no ano 2001.
Antonio Jesús Vázquez Muñoz
Traxectoria
En 1999 iniciouse no CF Extremadura, club no que permaneceu até 2002. Ese ano foi contratado polo CD Tenerife, que estaba acabdo de descender a Segunda División. Fixo o seu debut en Soria, nunha eliminatoria de Copa ante o CD Numancia, en setembro de 2002. Foi un dos xogadores máis utilizados por tódolos adestradores que pasaron polo Tenerife, case sempre sendo titular.
Próspero (lúa)
Próspero é unha lúa irregular de movemento retrógrado do planeta Urano, descuberta o 18 se xullo de 1999 polo astrofísico Matthew Holman e o seu equipo, e recibiu a designación temporal de S/1999 U 3. Confirmada coma Urano XVIII, recibiría máis tarde o nome do bruxo Próspero, personaxe da obra de William Shakespeare, A Tempestade.
Fátima Abal
Fátima Abal Roma, nada en Cambados en 1978, é unha avogada e política galega do PSdeG-PSOE.
Igrexa de Hamra
Historia e arquitectura
No interior a súa pía bautismal é do século XII e foi realizada polo artista anónimo coñecido como Sigraf. Nela represéntase a infancia de Xesús e a San Miguel. A súa cor é do século XVIII. Na parede norte hai un friso do século XV que representa a Paixón de Cristo. As pinturas na bóveda son de principios do XVIII.
Turbomeca Artouste
O Turbomeca Artouste é un motor turboeixo francés desenvolvido no ano 1947. Orixinalmente foi concibido como unha unidade de potencia auxiliar (APU) pero ao pouco tempo foi adaptado para a propulsión de aeronaves e atopou un nicho como planta de potencia para helicópteros nos anos 50. O Artouste foi fabricado baixo licenza por Bristol Siddeley (anteriormente Blackburn) no Reino Unido, Hindustan Aeronautics Limited na India, e foi desenvolvido por Continental CAE nos Estados Unidos como o Continental T51. A súa potencia atópase normalmente no rango dos 400 CV.
Golfiño riscado
Descrición
É un delfínido de pequeno tamaño: os adultos poden medir entre 1,80 e 2,65 m de lonxitude, e alcanzar pesos de entre os 110 e os 170 kg. Os machos son lixeiramente maiores que as femias.
José Carlos Fernandes
Premios
Entre outros, obtivo por tres veces o Premio Rafael Bordalo Pinheiro da C. M. de Lisboa (1991, 1993 e 1995), primeiros premios nos concursos de BD de Matosinhos (1995) e Ourense (1995). En 2001 foi distinguido co Prémio Humor do 14º Salão Livre de Humor Nacional de Oeiras. O primeiro volume de A Pior Banda do Mundo, Quiosque da Utopia, foi elixido o Melhor Álbum Português de 2002 polo Festival Internacional de Banda Desenhada da Amadora e polo Diário de Notícias. A web La Guía del Cómic de España atribuíulle o terceiro lugar no top dos mellores álbums de BD de 2002 publicados a nivel internacional.
Bolaño
Como topónimo pode referirse a:
Amedeo Modigliani
Vida
Durante a Primeira guerra mundial trata de enrolarse pero é rexeitado polo seu estado físico. En 1918 vai comezar unha relación coa que será a nai da súa filla, Jeanne Hebuterne á que vai pintar en varias obras. O 24 de xaneiro de 1920 Modigliani vai morrer a causa dunha meninxite derivada da súa tuberculose con tan só 35 anos. Vai ser soterrado no cemitério do Père-Lachaise.
Obra
Traspassos coñecer a Brancusi, durante un breve período o principio dos anos 10 Modigliani tamén traballou a escultura deixando pezas de grande interese aínda que regresou pouco tempo despois a adicarse á pintura a tempo completo.
Grupo da Alianza dos Liberais e Demócratas por Europa
Historia
Nesta citada primeira lexislatura o grupo fixou 10 obxectivos primordiais, entre os que figuraba a promoción da paz e a creación dunha federación europea, facer da UE un actor global, tanto na súa dimensión económica como política, democratizar as estruturas da Unión, garantir os dereitos fundamentais de todos os cidadáns europeos o promover a educación a todos os niveis, así como garantir plenamente o recoñecemento das rexións europeas e aumentar o seu poder.
Presidentes do grupo
O Grupo da Alianza dos Liberais e Demócratas por Europa tivo dous presidentes diferentes desde a súa fundación.
Deputados
Nota: os datos comparativos son en relación á organización dos grupos á final do sétimo mandato do Parlamento Europeo, co Tratado de Lisboa xa en funcionaminto''.
Cámbium
Hai varios tipos de cámbium nas plantas. Os principais tipos son:
Cámbium vascular
O cámbium vascular é un meristema lateral que orixina xeralmente un cilindro oco completo de células no interior do talo e raíz, as cales forman cara ao interior células do xilema e cara ao exterior células do floema. Nalgunhas plantas en vez dun cilindro forma cordóns separados e os feixes vasculares tamén son cordóns (por exemplo, en Cucurbita e nos pecíolos e veas foliares).
Floema
Tipos celulares
Células Parenquimáticas: Son as células que posúen a maquinaria celular para atender ás células cribosas.
A Torre, Abeledo, Abadín
A Torre é un lugar da parroquia do Abeledo no concello lugués de Abadín na comarca da Terra Chá.
Psilocybe cyanescens
Psilocybe cyanescens é unha especie de cogomelo alucinóxeno. Os compoñentes principais que causan os efectos alúcinóxicos son a psilocibina e a psilocina. Pertence á familia Strophariaceae.
Xenebra, Suíza
Transportes
Xenebra ten un aeroporto internacional accesible en autobús ou en tren, a menos de 10 minutos do centro. Grandes compañías como Swiss, British Airways, Air France, Lufthansa ou EasyJet teñen liñas con destinos a toda Europa e ao resto do mundo. No seo da cidade os transportes públicos xenebreses explotan unha densa rede de autobuses e trolebuses, así como unha liña de tranvías en pleno renacemento.
Santiago Calatrava
Traballos e proxectos
Rematada a súa etapa de estudos, traballou como profesor auxiliar no Instituto Federal de Tecnoloxía, onde comezou a aceptar pequenos encargos e a participar tamén en concursos de novos proxectos. En 1983 foille adxudicada a súa primeira obra de certa importancia, a estación de ferrocarril de Stadelhofen, situada xunto ao centro de Zúric onde tamén establecera o seu despacho. Ao ano seguinte, Calatrava deseñou a Ponte do 9 de Outubro en Valencia, o que marcou o comezo da construción de numerosas pontes que se lle irían encargando a partir de entón.
Estilo
miniatura|[[Ponte do Alamillo, Sevilla.]] Na actualidade Calatrava é considerado como un arquitecto especializado en grandes estruturas que se caracteriza por unha extraordinaria estética e harmonía. Contrariamente ao que adoita ser común en moitos arquitectos, que ocultan as estruturas dos seus edificios, Calatrava convérteas en elementos esenciais e en obras de arte.
O Chope, Présaras, Vilasantar
O Chope é un lugar da parroquia de Présaras, no concello coruñés de Vilasantar, na comarca de Betanzos. Segundo o Instituto Nacional de Estadística en 2018 tiña 37 habitantes, (14 homes e 23 mulleres).
Manuel Tomé Piñeiro
Traxectoria
Licenciado en enxeñería agrónoma e técnico especialista en medio ambiente, encabezou a candidatura PPdeG como independente nas eleccións municipais de 2007 e foi nomeado alcalde de Porto do Son o 15 de xuño de 2007, cun goberno en minoría. Unha moción de censura en 2009 revogouno do posto, co que se nomeou alcalde a Xoán Pastor Rodríguez, do PSdeG-PSOE.
Golfiño común
O declive no Mediterráneo
A que unha vez fora unha das especies máis comúns no mar Mediterráneo, tantas veces representada na iconografía grecolatina, experimentou unha forte diminución xeneralizada durante os últimos 30-40 anos. miniatura|300px|Fresco con golfiños no Palacio da Raíña de [[Knossos.]]
Comportamento
O golfiño común é unha especie gregaria, e adoita aparecer en activos grupos de tamaño de grande a moi grande (desde 30 individuos ata centos, e mesmo miles), cuxos saltos poden verse desde lonxe, e tamén escoitarse o ruído producido polas salpicaduras ao caeren; normalmente saen á superficie varios membros do grupo. As inmersións poden durar ata 8 min, aínda que o normal é que duren entre 10 segundos e 2 min. O tamaño do grupo varía coa época do ano e tamén coa hora do día. Cando están asustados, agrúpanse moito.
Reprodución
A lonxevidade máxima é de 35 anos, pero se estima en 22 anos para a poboación do mar Negro.
María Teresa León
Traxectoria
María Teresa León tivo dificultades polo seu interese en proseguir os estudos máis aló do estipulados catorce anos. Así, tras os seus primeiros choques coas súas compañeiras por mor das súas lecturas consideradas na época ‘pouco edificantes’, foi expulsada do Colexio de Monxas, entre outras rebeldías, segundo afirmaba ela mesma, por empeñarse en facer o bacharelato: fora expulsada suavemente do Colexio Sacro Corazón de Leganitos, de Madrid, porque se empeñaba en facer o bacharelato, porque choraba a destempo, porque lía libros prohibidos...
Comarca da Paradanta
Política e goberno
Tras as eleccións municipais do ano 2019, o PP gobernou os concellos de Arbo, Covelo e Crecente , mentres que o PSdeG-PSOE o da Cañiza.
Daniel W. Bursch
Daniel Wheeler Burschnado en Bristol, Pensilvania o 27 de xullo de 1957, é un astronauta estadounidense que participou nas misións STS-51, STS-68, STS-77, STS-108 e STS-111. Pasou un total de 226,93 días no espazo.
Psilocybe cubensis
Psilocybe cubensis é o nome científico dunha especie de cogomelo alucinóxeno chamados así debido ás súas propiedades enteóxenas resultado das diferentes substancias químicas que posúen, principalmente a psilocina e a psilocibina.
Alxeria
Etimoloxía
miniatura|esquerda|200px|[[Alxer no século XVI.]] Alxeria recibe o seu nome do seu capital e cidade máis importante, Alxer.
Da independencia á guerra civil
O golpe de Estado fixo que o exército tomase o poder. Un consello revolucionario formado por 26 oficiais converteuse no órgano supremo baixo a dirección de Boumedienne, quen asumiu as funcións de presidente e de primeiro ministro. Gobernou con man de ferro, sacrificou o benestar social e a democracia cuns fins económicos a longo prazo. En 1976, tras un amplo debate nacional, centrouse en prestar mais atención ás condicións de vida da poboación, así como a organizar as "eleccións". Boumedienne, único candidato, saíu elixido presidente; na Asemblea Nacional todos os deputados pertencían ao FLN, pero dito partido distaba moito de ter tanta aceptación e o exército controlaba o poder. Boumedienne morreu en 1978. miniatura|Monumento aos mártires en [[Alxer.]] O coronel Chadli Benjedid, comandante da rexión de Orán e candidato de compromiso, foi designado presidente en 1978. Adversario da política socialista de Boumedienne, concedeu máis espazo ás iniciativas privadas e introduciu lentamente unha economía de mercado. Mais, a partir de 1985, a caída do prezo do petróleo fixo que diminuísen fortemente os ingresos do país. Por outra parte, a explosión demográfica fixo que aumentase o paro rapidamente e agudizáronse outros problemas como a vivenda. O 4 de outubro de 1988 producíronse disturbios en Bab-el-Oued e as protestas estendéronse a outras cidades. A represión do exército produciu centenares de mortos. Chadli introduciu despois reformas. En novembro separou as funcións de presidente e de secretario xeral do FLN. De alí en adiante o Primeiro Ministro tería que render contas ante o Parlamento. En febreiro de 1989 introduciuse o multipartidismo por referendo. Presentáronse até 47 partidos, entre eles o FIS (Fronte Islámica de Salvación), legalizado en setembro dese ano. Figuras coñecidas da oposición regresaron do exilio: Hocine Aït, o líder do FFS (Fronte das Forzas Socialistas) e en setembro de 1990 o antigo presidente Ben Bella. Falábase da "primavera alxeriana".
Política
miniatura|250px|[[Alxer, primeira cidade de Alxeria]] A política de Alxeria toma lugar nunha república presidencial, a través da cal o presidente de Alxeria é o xefe de Estado e o xefe de goberno.
Economía
Os combustibles fósiles son a principal fonte de ingresos de Alxeria, representando aproximadamente un 60% das rendas do estado, un 30% do PIB, e un 98% dos ingresos da exportación en 2006. Na clasificación dos países con maiores reservas de petróleo, o país ocupa a posición número 14. A Administración de Información da Enerxía dos Estados Unidos informou en xaneiro de 2007 que Alxeria tiña unhas reservas probadas de 161,7 "billóns" de pés cúbicos de gas natural, o oitavo país do mundo con maiores reservas deste combustible.
Cultura
Como Alxeria tivo moitas comunidades desde o século V, hoxe en día en Alxeria hai tanto tipo de persoas e de culturas diferentes, aínda que o 80% da cultura alxeriana esta dividido no norte e o sur, no norte nas cidades non desérticas, teñen unha cultura europea e máis moderna (sen contar a cidade de Hassi Messaoud). E a cultura do sur do país é máis humilde, aínda que hai varias grandes cidades cunha tecnoloxía regular. O resto da porcentaxe é a cultura dos bérberes, unha comunidade que reside no norte de Alxeria principalmente na turística cidade de Bejaia.
Secuencia conservada
As secuencias son dos residuos de aminoácidos 120 a 180 das proteínas. Os residuos que están conservados en todas as secuencias están salientados en gris. Debaixo das secuencias de proteínas hai unha clave que indica a secuencia conservada (*), mutacións conservadoras, mutacións semiconservadoras (.) e mutacións non conservadoras. ]]
Illas CG
Un tipo de secuencia altamente conservada son as chamadas illas CG (ou CpG). A metilación do ADN de células da liña xerminal pode ser utilizada para desactivar a expresión xénica. As secuencias de citosina-guanina dos xenes son potenciais sitios de metilación, e cando están metilados distorsionan a expresión regular desa porción do xene. Cando a citosina metilada (5-metilcitosina) se desamina, convértese en timina, que despois se aparea incorrectamente cunha guanina. A guanina pode despois ser substituída por adenina, fixando unha secuencia xénica alterada. Co tempo, as 5-metilcitosinas son probablemente desaminadas, o cal reduce a frecuencia de CG nas rexións metiladas do xene. Porén, algunhas rexións do xene poden ter unha alta frecuencia de secuencias CG, xa que non están sendo metiladas. Esta ausencia de metilación, que xeralmente afecta a rexións promotoras do xene, permite a expresión regular do xene. Estas rexións, xeralmente denominadas illas CG, son secuencias altamente conservadas, porque calquera alteración desa secuencia, como a metilación, é prexudicial para o organismo. Por tanto, as illas CG están baixo presión selectiva. Poden atoparse illas CG similares nos xenomas de varias especies, o que indica a conservación desas secuencias durante un longo período de tempo.
Xoán Pastor Rodríguez
Traxectoria
Licenciado en Filoloxía Galego-Portuguesa e Filoloxía Hispánica pola Universidade de Santiago de Compostela. Investigador sobre a literatura, ten publicado varios libros sobre escritores da Barbanza. Foi concelleiro en Porto do Son dende o 2003. Foi elixido alcalde de Porto do Son tras unha moción de censura a Manuel Tomé Piñeiro en 2009.
Binapacril
O binapacril é un acaricida, que ten no dinoseb a súa base estrutural. A súa fórmula química é.
Gran Premio de Dallas
Orixinalmente a carreira correuse no circuíto urbano de Fair Park, antes de trasladarse á próxima Addison en 1989. En 1993, a carreira trasladouse a un circuíto urbano temporal ao redor do Reunion Arena, sede de moitos dos equipos deportivos de Dallas.
Piñeiro, Xermade
Eclesiasticamente perténcenlle tamén os lugares do Candedo, O Cornocelo e O Novil, que forman parte da parroquia civil do Aparral, no concello coruñés das Pontes.
Víctor Fernández
Traxectoria
Como futbolista non chegou a destacar, e só conseguiu xogar co Stadium Casabranca en Rexional Preferente e co Sariñena en Terceira División. Adoitaba actuar como mediapunta.
A tempada seguinte, 1991/1992, continuou a cargo do Real Zaragoza e empezouse a gañar un nome no fútbol nacional como o adestrador máis novo e con gran proxección, deixando ao equipo en 6º lugar. Ó ano seguinte foi 9º en Primeira División e quedou subcampión da Copa do Rei tras perder na final contra o Real Madrid por 2-0.
En xaneiro de 2010, na xornada número 22, repite experiencia como adestrador do Real Betis co único obxectivo de levalo á máxima categoría do fútbol español. Con el, o Betis converteuse no mellor equipo da segunda volta ao ser o que máis puntos sumou, pero non logrou alcanzar o ascenso. Quedou cuarto, empatando a puntos con Hércules CF e Levante UD, que si subiron á máxima categoría.
Sansón
Feitos de Sansón
A tradición di que a forza de Sansón residía no seu longo cabelo, e nesta característica baséanse os feitos que se contan del, como o de que venceu a todo un exército de filisteos armado só coa queixada dun burro, ou o de que matou un león coas mans, desartellándolle as mandíbulas. Este segundo feito relaciona as figuras de Sansón e de Hércules: tamén este deu morte a un león esganándoo coas mans
Casou con Dalila, tamén de orixe filistea, que lle descobre o segredo da súa forza, o que significou a súa perda: Dalila, aproveitando que durmía, cortoulle o pelo e entregouno ós filisteos. Capturado e vencido o seu principal inimigo, os filisteos celebraron unha festa no templo, con Sansón encadeado ás columnas que o sostiñan. No último momento, Sansón derrubou as columnas e con elas caeu o templo, matando os filisteos todos que nel estaban, o que representou a súa última vitoria e que se lle considere suicida.
Ellen Swallow Richards
Primeiros anos
Os pais de Ellen Swallow, Peter Swallow e Fanny Taylor non tiñan grandes recursos económicos pero valoraban a educación. Ellen non contaba con moito tempo para acudir á escola, porque tiña que apoiar os negocios dos seus pais. Con todo, Ellen a partir de 1859 tomou cursos universitarios de matemáticas, francés e latín. esquerda|miniatura|Ellen Swallow Richards